მარსელა დეტროიტი
მარსელა ლევი, ცნობილი როგორც მარსელა დეტროიდი (ინგლ. Marcella Levy; დ. 21 ივნისი, 1952, დეტროიტი, მიჩიგანი, აშშ) — ამერიკელი მომღერალი, სიმღერების ავტორი და გიტარისტი. მან გამოუშვა თავისი სადებიუტო სტუდიური ალბომი, Marcella, 1982 წელს. იგი გახდა პოპ-როკ ჯგუფის, Shakespears Sister, წევრი 1988 წელს. ჯგუფის პირველი ორი სტუდიური ალბომი, Sacred Heart (1989) და Hormonally Yours (1992), ორივე მოხვდა გაერთიანებული სამეფოს ალბომების ჩარტის ტოპ 10-ში. ჯგუფის ჰიტმა, „Stay", ზედიზედ რვა კვირა გაატარა ბრიტანეთის სინგლების ჩარტის პირველ ადგილზე. დეტროიტმა ჯგუფი დატოვა 1993 წელს. მან 1994 წელს გამოუშვა ახალი სინგლი „I Believe", რომელიც ბრიტანეთის სინგლების ჩარტის ტოპ-20 ში მოხვდა.